ลุย แสงแดด เฮลท์มาร์ท ควงแม่ลองอาหารอรหันต์
สุขภาพดีไม่มีขาย อยากได้ต้องทำเองไม่ใช่แค่ประโยคโฆษณาสวยหรูหากแต่เป็นเรื่องจริง เสมือนกับที่หลายๆคนก็รู้ดีอยู่เต็มอกว่า การออกกำลังกายนั้นมีประโยชน์นานัปการต่อสุขภาพ แต่คนไม่น้อยก็กลับละเลย ไม่สนใจที่จะออกกำลังกาย ด้วยข้ออ้างสารพัด,ไม่มีเวลาบ้าง ไม่มีสถานที่บ้าง หรือหนักกว่านั้นบางคนก็ถึงกับอ้างว่า แก่ เกินไปที่จะทำ,หลักสุขภาพดี 5 อ. คือ อาหารดีมีประโยชน์กับร่างกาย อากาศบริสุทธิ์ อารมณ์แจ่มใสร่าเริง อุจจาระระบบขับถ่ายดี หน้าตาสดใสมีน้ำมีนวล และ ออกกำลังกายเสริมสร้างส่วนที่ขาด ลดส่วนเกิน,ท่องจำกันไว้ให้แม่นๆเพื่อตามฝันห่างไกลโรคภัยไข้เจ็บ ไปไกลๆอย่าได้กล้ำกราย,12 สิงหาคมวันแม่ ปีนี้ คุณชาย 3 ตั้งใจสุดๆที่จะควงแขนคุณแม่ไปสัมผัสอาหารเพื่อสุขภาพ แบบว่ากินแล้วดี๊ดีต่อสุขภาพ เสริมสร้างร่างกายรอบทิศทางทำเพื่อแม่ รักแม่สุดหัวใจให้ได้ทุกๆวัน ดูแลกันและกันอย่างเสมอต้นเสมอปลาย ไม่ใช่แค่อยู่แบบห่างๆอย่างห่วงๆ,O O O O,ร้าน ดีจริง ชื่อนี้น่าจะมีดีจริงๆ ว่ากันว่าเด่นดังมากในเรื่องอาหารมังสวิรัติแนวสุขภาพ ปรุงด้วยเครื่องปรุงเกษตรอินทรีย์ ใช้ผักออร์แกนิกที่มีตามฤดูกาล ปรุงสดใหม่ ข้อสำคัญทางร้านจะหลีกเลี่ยงการใช้ เครื่องปรุงอุตสาหกรรม จะใช้เพียงดอกเกลือจากธรรมชาติและซีอิ๊วหมักจากธรรมชาติเท่านั้น,ดีจริงสมคำร่ำลือหรือเปล่า?ต้องไปลอง อย่าเชื่อในสิ่งที่ได้ยินได้ฟังหรือแค่อ่านรีวิวมาเท่านั้น คุณชาย 3 ไม่ยอมเสียเวลา เร่งสำรวจพลิกเมนูจัดหนักไปเกือบสิบเมนูเพื่อแม่และหน้าตาคุณลูกสุดที่รักต้องเต็มโต๊ะไว้ก่อน นับหนึ่ง,ด้วยเมนู ยำผำงางอก เห็นชื่อถึงกับอึ้ง แต่เป็นเมนูแนะนำทีเด็ด มีประโยชน์สุดๆ แรกสัมผัสแปลกลิ้นมากแต่ก็มีความเหมือนกับเคี้ยวไข่กุ้งในอาหารญี่ปุ่น กลมกล่อมลงตัวกับงาขาวหอมเจียว ลงตัวดีต่อใจ,สลัดบรอกโคลีมันม่วง+น้ำสลัดงาขาว ไหงอร่อยเด็ดแบบนี้ก็ไม่รู้ ผักกรุบกรอบมันม่วงก็แสนจะหวานเข้ากันกับน้ำสลัดที่หอมมากๆอร่อยจริงๆ ใครมาต้องลอง แล้วก็แว้บไปที่ผัดไทยเส้นมะละกออร่อยเป๊ะๆ,ร่อนยาวไปลงที่จานยำถั่วพูยำแหนมเห็ดทอดข้าวคั่วกลิ้งเห็ดไข่ดาว ก็ลงตัวไปหมด อร่อยจัดจ้าน แซ่บๆได้เหงื่อแบบไม่คิดว่าเป็นอาหารมังสวิรัติ แล้วก็ให้สดชื่นแก้เผ็ดด้วยน้ำปั่น HDL Aloe Veraวุ้นว่านหางจระเข้+มะม่วงสุก+นมอัลมอนด์โฮมเมด+ใบโหระพา+น้ำมันมะพร้าวสกัดเย็นดื่มแล้วตาสว่างขึ้นเยอะ,แล้วก็มาถึง อาหารอรหันต์แหมๆๆๆ ไม่น่าเชื่อว่าประโยชน์และความอร่อยถูกปากจะสวนทางกับหน้าตาขนาดนั้น ใคร? อยากเจอท้ามาให้ลองด้วยตัวเอง แล้วอย่าลืมควงคุณแม่มาทานด้วย จะได้รับพลังสารอาหารอรหันต์ร่วมกัน หรือลองแล้วติดใจอยากจะกลับไปทำกินเองเป็นอาหารเช้าก็ได้ไม่มีใครว่า,อาหารอรหันต์ ประกอบด้วย ผงกล้วยดิบ รำข้าวสด ข้าวโอ๊ตอบ ลูกเดือยสุก ข้าวฟ่างสุก เม็ดแมงลักอิ่มตัว น้ำผึ้ง ชงกับน้ำดื่ม หรือน้ำนมอัลมอนด์ หรือน้ำมะพร้าวสด เลือกใส่ได้ตามชอบ,ปริมาณแต่ละอย่างก็กะเอาให้ตักอย่างละ 1 ช้อนโต๊ะ ผสมทิ้งไว้ 2-3 นาทีก็กินได้แล้ว,O O O O,สุขภาพดีมีไว้แบ่งปันอาหารไม่มีเนื้อสัตว์ก็อร่อยได้ดีเสียยิ่งกว่าเพราะอร่อยทั้งกับกายและกับใจ ร่างกายสะอาด ชีวิตมีความสุข แนวคิดชัดเจนของ Sangdad Health Mart ที่ตั้งมุมอาหารร้านดีจริง ผู้ก่อตั้งคือ นิดดา หงษ์วิวัฒน์ หรือที่รู้จักกันในนาม ป้านิดดากูรูธรรมชาติบำบัด,ป้านิดดา เล่าให้ฟังว่า ยำผำมีประโยชน์มากๆ ที่เน้นมากเป็นโปรตีนของกรดอะมิโนคือโปรตีนที่ถูกย่อยแล้ว แล้วเป็นกรดอะมิโนจำเป็นของร่างกายที่หายากมาก จะไปเจอในอาหารญี่ปุ่นก็คือนัทโตะถั่วยืดๆ คนไทยก็ไม่ค่อยถูกปาก แล้วก็เจอในถั่วเน่าของบ้านเรา แต่ก็ถูกทำให้ร้อนคุณค่าก็เลยลดลงไป,ผำไม่ใช่เมนูที่มีทุกฤดูกาล หากแต่หาทานได้เฉพาะช่วงฤดูฝนเท่านั้น ที่สำคัญเป็นอาหารออร์แกนิกที่สะอาดมาก ส่วนอาหารอรหันต์มีประโยชน์มากๆเช่นกัน ต้องการช่วยกลุ่มผู้บริโภคที่มีปัญหามีโปรตีนสูงมาก ช่วยการขับถ่ายด้วยมีไฟเบอร์สองชนิด เส้นใยอาหารทั้งแบบละลายน้ำและไม่ละลายน้ำช่วยขับถ่าย,ส่วนตัวละลายน้ำจะเก็บคอเลสเทอรอลกับน้ำตาลส่วนเกินออกจากร่างกาย บรรเทาอาการเบาหวาน แล้วยังช่วยสร้างกระดูกเพราะมีแคลเซียม แมกนีเซียม ฟอสฟอรัส วิตามินซี และประโยชน์สุดท้ายช่วยสร้างเม็ดเลือด คนที่กินจะสังเกตเห็นเลยว่าเลือดสะอาดขึ้น ลดปวดข้อ อาการจะดีขึ้น ลดโรค NCDsโรคที่ไม่ได้เกิดจากเชื้อโรค ไม่ติดต่อเรื้อรัง แต่เป็นโรคที่เกิดจากพฤติกรรมของแต่ละคน,นี่คือที่มาของชื่อ อาหารอรหันต์ ด้วยประโยชน์มากมายมหาศาลแบบองค์รวม,สำหรับ ยำถั่วพู…เมนูต่อมา ป้านิดดา บอกว่า เป็นยำตำรับโบราณตั้งแต่สมัยรัชกาลที่ 4 ได้สารสีเขียวคลอโรฟิลล์ เป็นความอร่อยแบบไทยๆ ได้โปรตีนจากถั่ว แล้วก็มาถึงพระเอกอีกเมนูที่ใครต่อใครคงอดไม่ถามถึงไม่ได้นั่นก็คือ ผัดไทยเส้นมะละกอปรุงมาจากมะละกอ 100 เปอร์เซ็นต์ทุกเส้นเลย เนื่องจากปัญหาจากเส้นผัดไทยที่ผลิตมาจากโรงงาน ขายกันในตลาดที่เป็นแป้งอุตสาหกรรม ซึ่งมักจะมีของแถมให้กับตัวเราเยอะ,เยอะแรกก็คือ สารกันบูด คิดดูแป้งในกระสอบถูกทิ้งไว้ในอากาศอยู่ได้เป็นปีๆได้ยังไง? บางคนจึงไม่ยอมกินแป้งอุตสาหกรรมก็เลยเลี่ยงมากินเส้นมะละกอผัดไทย ที่เลือกมะละกอเพราะมีสารตัวหนึ่งที่เรียกว่า ปาเปนเป็นเอนไซม์ที่ช่วยทำความสะอาดเส้นเลือด เมนูสุดท้ายคั่วกลิ้งเห็ด ก็ใช้ขมิ้นสดๆ ทุกวันมาผัด สรรพคุณสุดยอดช่วยบรรเทาอาการท้องอืด ท้องเฟ้อ ช่วยย่อย ช่วยเรื่องอาการปวดข้อ,Sangdad Health Mart ตั้งอยู่ริมถนนเลียบด่วนเอกมัยรามอินทรา เปิดบริการทุกวัน เวลา 10.00-19.00 น. วันแม่ใครจะควงคุณแม่ไปชิม กลัวคนจะแน่นก็โทร.ไปสอบถามกันก่อนได้ที่ 0-2530-5290 ต่อ 105 ไลน์ไอดี : @SANGDAD_HEALTHMART เฟซบุ๊ก : SANGDADHEALTHMART.,คุณชาย 3
หลักสุขภาพดี 5 อ. คือ อาหารดีมีประโยชน์กับร่างกาย อากาศบริสุทธิ์ อารมณ์แจ่มใสร่าเริง อุจจาระระบบขับถ่ายดี หน้าตาสดใสมีน้ำมีนวล และ ออกกำลังกายเสริมสร้างส่วนที่ขาด ลดส่วนเกิน
อาหารอรหันต์,คุณชายตะลอนชิม,คุณชาย 3,ผักออร์แกนิก,ร้านดีจริง